בית עובד

בֵּית עוֹבֵד הוא מושב עובדים בקרבת נס ציונה השייך למועצה אזורית גן רווה ובו כ-300 תושבים. היישוב הוקם בשנת 1933 כחלק ממבצע התיישבות האלף שנערך בשנות ה-30. מקור השם זאב וילנאי כותב כי מקור השם הוא בפסוק בספר משלי: ”עֹבֵד אַדְמָתוֹ יִשְׂבַּע לָחֶם” (י"ב, יא). השם נזכר גם בספר דברי הימים א', פרק י"ג, פסוק י"ד - שם "בית עובד" הוא ביתו של בית עובד-אדם הגיתי, אליו מוסט ארון הברית על ידי דוד לאחר ניסיון כושל להחזיר את הארון מקריית יערים. מקור נוסף לשם הוא היישוב הערבי ביארת עבוד (שמשמעו פרדס עבוד) ששכן במקום בו שוכן כיום המושב. היישוב המושב בנוי על גבעה, אשר במפה בריטית משנת 1873 מסומנת כחורבה בשם 'לוליה'. בראש הגבעה לצד בית כנסת ובית העם ישנה חורשת אורנים שניטעה לזכר הנופלים בימי המרד הערבי הגדול (1936-1939) באזור זה.באוגוסט 2008 נתגלה במושב סליק ובו 24 רימוני יד מתקופת המנדט הבריטי. הסליק נתגלה במהלך חפירות שהתבצעו לצורך התקנת מערכת ביוב חדשה במושב. קישורים חיצוניים בית עובד (ישראל), דף שער בספרייה הלאומית הערות שוליים